પંજાબ સરકારના કેબિનેટ મંત્રી નવજોત સિંહ સિદ્ધુએ ક્રિસમસને લઇને વિરોધ કરનાર લોકો માટે મોટું નિવેદન આપ્યું છે. સિદ્ધુ કહ્યું કે ક્રિસમસ ડે પર વિવાદ કરનારને આંખો નીકાળી દઇશું. ગુરુવારે નવજોત સિંહ સિદ્ધૂએ એકદમ ધમકીના સ્વરમાં કહ્યું કે પંજાબમાં જો ક્રિસમસ પર કોઇએ બબાલ કરી તો તેની આંખો નીકાળી દઇશું. તમને જણાવી દઇએ કે કેટલાક હિંદૂવાદી સંગઠનોએ ક્રિસમસનો વિરોધ કર્યો હતો. જે પછી ક્રિસમસને લઇને સુરક્ષા કારણો સામે આવતા સિદ્ધુએ આ મોટું નિવેદન આપ્યું હતું. ઇન્ડિયન એક્સપ્રેસમાં છપાયેલી ખબર મુજબ અમૃતસરમાં રાજ્ય સરકાર દ્વારા એક ક્રિસમસ કાર્યક્રમનું આયોજન કરવામાં આવ્યું હતું. જેમાં ઇસાઇ સમુદાયને સંબોધિત કરતા સિદ્ધુએ કહ્યું કે જો કોઇ તમને નીચે પાડે છે, તો અમે તેની આંખો નીકાળી દઇશું. ગત વર્ષે ભાજપ છોડી કોંગ્રેસમાં જોડાયેલા અને તે પછી પંજાબ સરકારના કેબિનેટ મંત્રી બનેલા નવજોત સિંહ સિદ્ધૂએ કહ્યું કે તહેવારના દખલ કરનારને છૂટ નહીં આપવામાં આવે.